อินโนเวด

**อินโนเวด** (อังกฤษ: Innovade, ญี่ปุ่น: イノベイド, โรมาจิ: *Inobeido*) เป็นตัวเชื่อมข้อมูลมีชีวิตที่ถูกดัดแปลงพันธุกรรมซึ่งสร้างขึ้นโดยเซเลสเชียลบีอิ้งและเวด้า มีบทบาทสำคัญในตลอดเรื่องราวของโมบิลสูทกันดั้มดับเบิ้ลโอ

## ภาพรวม

อินโนเวดคือตัวเชื่อมข้อมูลที่มีชีวิตซึ่งถูกสร้างขึ้นโดยเซเลสเชียลบีอิ้ง เพื่อช่วยเวด้านำแผนของอิโอเลีย เชนเบิร์กไปปฏิบัติในหลายระยะ ยังไม่ทราบเวลาที่แน่นอนที่อินโนเวดถูกสร้างขึ้น หนึ่งในอินโนเวดที่เก่าแก่ที่ถูกบันทึกไว้สุดถูกส่งไปร่วมภารกิจสำรวจดาวพฤหัสเมื่อ 120 ปีก่อน พวกเขาถูกสร้างขึ้นโดยใช้ชุดแม่แบบทางพันธุกรรมที่รวบรวมจากผู้บริจาคที่เป็นมนุษย์ โดยแม่แบบแต่ละไทป์จะถูกกำหนดเครื่องหมายด้วยตัวเลข เช่น ไทป์ 0026 ของรีวองส์ อัลมาร์คและฮิลลิ่ง แคร์, ไทป์ 0988 ของทีเอเรีย เออร์เด้และรีเจ็นเน่ เรเจ็ตต้า และไทป์ 0666 ของบริง สตาบิตี้และดีไวน์ โนว่า

เวด้ามอบหมายงานต่าง ๆ ให้กับอินโนเวดที่แตกต่างกัน ในขณะที่คนอื่น ๆ ถูกรวมเข้ากับการใช้ชีวิตในสังคมมนุษย์เพื่อติดตามและเข้าใจมนุษยชาติ แม้ว่าพวกเขาส่วนใหญ่จะไม่รู้ว่าจริง ๆ แล้วเป็นอย่างไร Innovades รู้แผนของอิโอเลียและดำรงอยู่ในฐานะสิ่งมีชีวิตที่ดำเนินการ

โดยทั่วไปแล้วอินโนเวดถูกสร้างเพื่อช่วยมนุษยชาติให้ออกสู่อวกาศและวิวัฒนาดารไปเป็นอินโนเวเตอร์ ด้วยความสามารถพิเศษของพวกเขา อินโนเวดจะต้องทำหน้าที่เป็นสะพานเชื่อมเพื่อลดความตึงเครียดที่จะเกิดขึ้นจากการตั้งอาณานิคมในอวกาศ สิ่งนี้จะเตรียมมนุษยชาติให้พร้อมสำหรับ "การเตรียมคำพูดไว้โต้ตอบ" กับสิ่งมีชีวิตอื่นๆ ในอวกาศ

## ทักษะและความสามารถ

โดยรวมแล้ว อินโนเวดถูกสร้างขึ้นมาเพื่อเป็นสิ่งมีชีวิตที่สามารถอาศัยอยู่ในอวกาศ ด้วยการดัดแปลงพันธุกรรมและนาโนแมชชีน อินโนเวดสามารถยับยั้งความชราและปรับตัวให้เข้ากับสภาพแวดล้อมที่โหดร้ายของอวกาศได้ แม้ว่าลักษณะภายนอกจะแทบไม่แตกต่างจากมนุษย์ แต่ก็มีปฏิกิริยาตอบสนองที่มากกว่ามนุษย์ธเนื่องจากคลื่นควอนตัมในสมองที่มากกว่า

โดยทั่วไปแล้วอินโนเวสามารถใช้คลื่นควอนตัมในสมองอยู่ในระดับ B และสามารถสูงขึ้นได้อีกโดยการใช้อนุภาค GN เป็นตัวกระตุ้น พวกเขาสามารถเชื่อมต่อกับระบบประมวลผลแบบควอนตัม "เวด้า" และได้รับความสามารถพิเศษอื่น ๆ (การเข้าถึงความสามารถพิเศษยังคงต้องได้รับอนุญาตเวด้า) อินโนเวดที่มีฐาน DNA เดียวกันสามารถเชื่อมต่อกันและสามารถสื่อสารได้กันผ่านกระแสจิต เช่น การที่รีไวฟ์ รีไววัลสามารถหาตำแหน่งของยาน CBS-74 ปโตเลไมออส 2 จากการเชื่อมต่อกับอานิว รีเทิร์นเนอร์ที่เป็นไทป์เดียวกันซึ่งอยู่บนยานได้จากระยะไกลมาก

## ประเภท

* **ประเภทต่อสู้** - อินโนเวดประเภทต่อสู้ (Combat Type) หรือที่รู้จักในอีกชื่อว่า "ไมสเตอร์ไทป์" เป็นที่รู้จักกันดีในเรื่องความถนัดในการเป็นนักบินโมบิลสูท พวกเขามีสัญชาตญาณการต่อสู้และมีปฏิกิริยาตอบสนองและร่างกายที่เหนือมนุษย์ โดยปกติแล้ว อินโนเวดประเภทนี้จะทำหน้าที่เป็นนักบินหน่วยโมบิลสูท และหากมีศักยภาพมากพอพวกเขาก็จะถูกรับเลือกให้เป็น กันดั้มไมสเตอร์ ตัวอย่างของอินโนเวทประเภทต่อสู้ ได้แก่ รีวองส์ อัลมาร์ค, ทีเอเรีย เออร์เด้, รีไวฟ์ รีไววัล และอีกมากมาย

* **ประเภทรวบรวมข่าวกรอง** - ในทางกลับกัน อินโนเวดประเภทการรวบรวมข่าวกรองคืออินโนเวดที่เชี่ยวชาญในการรวบรวมข้อมูลมากกว่าการต่อสู้ พวกเขามักจะถูกส่งไปเป็นสายลับเพื่อรวบรวมข้อมูลเกี่ยวกับกองกำลังของศัตรู นอกเหนือจากการได้รับมอบหมายให้ปฏิบัติภารกิจจารกรรมโดยเวด้าแล้ว อินโนเวดเหล่านี้ส่วนใหญ่ยังถูกรวมเข้าในสังคมมนุษย์ ใช้ชีวิตเหมือนคนธรรมดาโดยไม่รู้ว่าจริงๆ พวกเขาเป็นใคร การกระทำของพวเขาจะถูกตรวจสอบโดยเวด้า อ้างอิงตามข้อมูลในกันดั้ม 00I เนื่องจากอินโนเวดนั้นไม่มีวันแก่เฒ่า พวกเขาจึงมักจะอยู่ในสังคมมนุษย์ได้แค่เวลาประมาณ 10 ปี หลังจากนั้นเวด้าจะเรียกตัวคืน (แม้ว่าจะมีข้อยกเว้นก็ตาม) ต่อมาพวกเขาได้รับการปลูกฝังบุคลิกใหม่ ตัวตนใหม่ ความทรงจำใหม่และถูกส่งออกไปทำภารกิจในสังคมอีกครั้ง ในบรรดาอินโนเวดประเภทนี้ เช่น อานิว รีเทิร์นเนอร์ เป็นต้น

* **ไม่ทราบประเภท** - ปัจจุบันยังไม่เป็นที่ทราบแน่ชัดว่าการผลิตอินโนเวดเป็นจำนวนมากซึ่งทำหน้าที่เป็นนักบินของ GNZ-004 กาก้านั้นแตกต่างจากอินโนเวดคนอื่นๆ อย่างไร ด้วยเหตุนี้ จึงไม่มีการจำแนกประเภทที่แน่นอนสำหรับพวกเขา อินโนเวดเหล่านี้ถูกสร้างขึ้นแบบเฉพาะกิจในช่วงเวลาสั้นๆ เนื่องจากเป็นสำเนาของข้อมูลพื้นฐานเดียวกัน พวกมันขึ้นอยู่กับรูปแบบลำดับเบสของ DNA ไทป์ 0666 ซึ่งเป็นรูปแบบลำดับเบสของ DNA เดียวกันกับบริง สตาบิตี้และดีไวน์ โนว่า ในฐานะนักบินของกาก้าซึ่งเป็นอาวุธพลีชีพ อินโนเวดเหล่านี้ดูเหมือนจะไม่กังวลกับสวัสดิภาพของตนเองเลย และดูเหมือนว่าพวกเขาก็จะไม่สนใจพันธมิตรเช่นกัน

## เพศ

ในโปรไฟล์ของตัวละครในหนังสือ Official Files และสื่อสิ่งพิมพ์ต่างๆ ของซีซั่น 2 สมาชิกของกลุ่มอินโนเวเตอร์ซึ่งส่วนใหญ่เป็นอินโนเวดมักถูกระบุเพศว่า "ไม่ทราบ" หรือ "ไม่มี" เนื่องจากรูปร่างหน้าตาที่มีการผสมผสานระหว่างเพศชายและเพศหญิง ทำให้การบ่งบอกถึงเพศทั้งในด้านร่างกายและจิตใจของแต่ละคนเป็นเรื่องยาก ข้อมูลล่าสุดเกี่ยวกับเพศของอินโนเวดถูกระบุอยู่ในมุมตอบคำถามของนิยายโมบิลสูทกันดั้ม 00P; เพศสภาพที่เฉพาะเจาะจงจะมีให้เฉพาะกับอินโนเวดที่ถูกสร้างมาเพื่อะอาศัยและผสมผสานอยู่ในสังคมมนุษย์เท่านั้น; ด้วยเหตุนี้อินโนเวดส่วนใหญ่ที่มีเพศนั้นจึงเป็นประเภทรวบรวมข่าวกรอง เช่น อานิว รีเทิร์นเนอร์มีเพศสภาพเป็นเพศหญิง ในทางกลับกัน อินโนเวดประเถทต่อสู้ส่วนใหญ่จึงมีเพศสภาพเป็นกลาง

## มนุษย์ดัดแปลง

* **ทีมทรินิตี้** - สามพี่น้องตระกูลทรินิตี้ได้รับการดัดแปลงพันธุกรรมโดยอเลฮานโดร คอร์เนอร์โดยใช้คุณลักษณะของอินโนเวดจากรีวองส์ อัลมาร์ค เพื่อขับกันดั้มโธรเน่สำหรับการแทรกแซงทางอาวุธที่กำลังจะเกิดขึ้นในปี 2308 ยังไม่มีความชัดเจนว่าทั้งสามคนได้รับสืบทอดคุณสมบัติจากอินโนเวดมามากน้อยเพียงใด โยฮันน์ ทรินิตี้กล่าวว่าเขารู้ประวัติของล็อกออน สตราทอส (นีล ดีแลนดี้) จากการเข้าไปสืบค้นข้อมูลในเวด้า ในซีซั่นที่ 2 เนน่า ทรินิตี้ได้แสดงความสามารถในการเชื่อมต่อกับเวด้าโดยใช้คลื่นควอนตัมในสมอง ส่วนมิฮาเอล ทรินิตี้ยังไม่ทันได้แสดงความสามารถอะไรก็ตายซะแล้ว

* **หลุยส์ ฮาเลวี่** - รีวองส์ อัลมาร์คได้พบกับหลุยส์ ฮาเลวี่ในช่วงระหว่าง 4 ปี รีวองส์ได้มอบชุดยาให้กับหลุยส์ซึ่งอาจช่วยให้เธอรับมือกับผลกระทบของอนุภาค GN ที่เป็นอันตรายในร่างกายของเธอได้ ในเวลาต่อมาพบว่าในยามีนาโนแมชชีนที่ทำให้หลุยส์สามารถใช้คลื่นควอนตัมในสมองได้

## อินโนเวดที่มีบทบาท

### เซเลสเชียลบีอิ้ง

* ทีเอเรีย เออร์เด้
* เกรฟ ไวโอเลนโต้
* ฮิกซาร์ เฟอร์มี่
* ฮายาโนะ
* ฮายานะ
* เลติเชีย เออร์เด้

### อินโนเวเตอร์

* รีวองส์ อัลมาร์ค
* รีเจ็นเน่ เรเจ็ตต้า
* รีไวฟ์ รีไววัล
* ฮิลลิ่ง แคร์
* บริง สตาบิตี้
* ดีไวน์ โนว่า
* อานิว รีเทิร์นเนอร์

### ผู้สังเกตุการณ์ (กลุ่มใหม่)

* เลฟ เลชิตาติโว่
* เทลิชิร่า เฮอร์ฟี่
* บรุนน์ ซอนด์ไฮม์
* ลาร์ส กรีส
* เฮอร์มิย่า
* ซูลู ซูลูซู

### อื่นๆ

* สกาย อีคลิปส์
* บีไซด์ เพน

## เกร็ดความรู้

* คอนเซปต์ของอินโนเวดคล้ายกับ "นิวไทป์ดัดแปลง" จากซีรี่ส์กันดั้มในศักราช Universal Century แต่จะแตกต่างตรงที่นิวไทป์ดัดแปลงสร้างขึ้นเพื่อเลียนแบบมนุษย์สายพันธ์ใหม่ที่มีอยู่แล้ว เช่น นิวไทป์ แต่อินโนเวดถูกสร้างขึ้นในช่วงเวลาก่อนการปรากฏตัวของอินโนเวเตอร์คนแรก